**Izvješće o provedenoj izvanučioničkoj nastavi**

**Jednodnevna nastavna ekskurzija**

**„Putujem županijom“**

**Razred** : 3.a

**Učiteljica** : Katica Vareševac, učiteljica u zvanju savjetnika

**Vrijeme ostvarenja** : 07. 04. 2022.

Izvanučionička nastava je planirana u Kurikulumu izvannastavnih aktivnosti, nakon potvrde roditelja na roditeljskom sastanku, jer oni snose troškove putovanja.

CILJ : Omogućiti učenicima zorno učenje u izvornoj stvarnosti te stjecanje osobnih iskustava i doživljaja.

OBRAZLOŽENJE CILJA

Omogućiti učenicima da sadržaje nastavnog predmeta Prirode i društva usvajaju učeći u izvornoj stvarnosti. Upoznavati prirodu i kulturu ljudi određenoga kraja. Osposobljavati učenike za kritičko mišljenje stječući znanja putem osobnih iskustava te razumijevanjem veza između prirodnog okoliša i ljudskih aktivnosti.

**Integrirani nastavni predmeti**

**SAT RAZREDNIKA**

ISHOD

osr A.2.1. Razvija sliku o sebi.

osr B.2.1. Opisuje i uvažava potrebe i osjećaje drugih.

osr C.2.1. Razlikuje sigurne od nesigurnih situacija u zajednici i opisuje kako postupiti u rizičnim situacijama.

**HRVATSKI JEZIK**

**OŠ HJ A.3.1. Učenik razgovara i govori tekstove jednostavne strukture.**

Razlikuje svakodnevne komunikacijske situacije

Služi se novim riječima u skladu s komunikacijskom situacijom i temom.

**PRIRODA I DRUŠTVO**

ISHOD

**PID OŠ C.3.1. Učenik raspravlja o ulozi, utjecaju i važnosti zavičajnoga okružja u razvoju**

**identiteta te utjecaju pojedinca na očuvanje baštine.**

Objašnjava prirodnu i društvenu raznolikost, posebnost i prepoznatljivost zavičaja koristeći se različitim izvorima.

**GLAZBENA KULTURA**

ISHOD

**OŠ GK B.3.1. Učenik sudjeluje u zajedničkoj izvedbi glazbe.**

Sudjeluje u zajedničkoj izvedbi glazbe, usklađuje vlastitu izvedbu s izvedbama drugih učenika te vrednuje vlastitu izvedbu, izvedbe drugih i zajedničku izvedbu.

**LIKOVNA KULTURA**

ISHOD

**OŠ LK C.3.2. Učenik povezuje umjetničko djelo**

**s iskustvima iz svakodnevnog života te društvenim kontekstom.**

Učenik navodi i opisuje konkretne primjere različitih oblika umjetničkog izražavanja, vrsta zanimanja, kulturno umjetničkih događanja, institucija i spomenika iz svog kraja s područja likovnih i vizualnih umjetnosti koje je posjetio i /ili upoznao (učitelj odabire od preporučenih sadržaja one koji su dostupni učenicima: muzej, galerija, izložba, radionica, kazalište).

**Tijek ekskurzije:**

1.Polazak ispred škole u 8 sati prema Iloku

2.U 10 sati obilazak Starih podruma u Iloku, vožnja turističkim vlakićem do ladanjskog vlastelinstva Principovac


 

3. posjet crkvi sv. Ivana Kapistrana i dvorcu Odescalchi







4. u 12,30 h u Muzeju vučedolske kulture upoznali su se sa životom i radom Vučedolaca , a u radionici tetovaže ukrašavali su ruke kao što su radili i davni nam predci.   



**5. Od 14, 30 h uživali smo u pogledu s Vodotornja**



6. Obilazak Dvorca ELTZ



7. Razgledanje Vukovara

8. Povratak pred školu u 17, 00 sati.

Po povratku sa ekskurzije učenici su na satu HJ ( 8.04. 2022.) pisali Izviješće o provedenoj ekskurziji.

